Ο **ίππος** (συντομογραφικά **hp** από την αγγλική ονομασία *horsepower*, δηλ. *ιπποδύναμη*) είναι [μονάδα](https://el.wikipedia.org/wiki/%CE%9C%CE%BF%CE%BD%CE%AC%CE%B4%CE%B1_%CE%BC%CE%AD%CF%84%CF%81%CE%B7%CF%83%CE%B7%CF%82) που χρησιμοποιείται για τη μέτρηση της [ισχύος](https://el.wikipedia.org/wiki/%CE%99%CF%83%CF%87%CF%8D%CF%82) των [μηχανών](https://el.wikipedia.org/wiki/%CE%9C%CE%B7%CF%87%CE%B1%CE%BD%CE%AE). Υπάρχουν διάφοροι ορισμοί για τον ίππο, όμως σήμερα χρησιμοποιείται περισσότερο αυτός κατά τον οποίο ο ίππος ορίζεται ως το ισοδύναμο 745.7 [W](https://el.wikipedia.org/wiki/%CE%92%CE%B1%CF%84_%28%CE%BC%CE%BF%CE%BD%CE%AC%CE%B4%CE%B1_%CE%BC%CE%AD%CF%84%CF%81%CE%B7%CF%83%CE%B7%CF%82%29). Για χοντρικούς υπολογισμούς, η ισοδυναμία είναι 1 ίππος = 746 watt. Κατά έναν διαφορετικό ορισμό ο ίππος ισούται με τη [δύναμη](https://el.wikipedia.org/wiki/%CE%94%CF%8D%CE%BD%CE%B1%CE%BC%CE%B7_%28%CF%86%CF%85%CF%83%CE%B9%CE%BA%CE%AE%29) που χρειάζεται για να ανυψωθεί [μάζα](https://el.wikipedia.org/wiki/%CE%9C%CE%AC%CE%B6%CE%B1) εβδομήντα πέντε [κιλών](https://el.wikipedia.org/wiki/%CE%A7%CE%B9%CE%BB%CE%B9%CF%8C%CE%B3%CF%81%CE%B1%CE%BC%CE%BC%CE%BF) κατά ένα μέτρο μέσα σε ένα [δευτερόλεπτο](https://el.wikipedia.org/wiki/%CE%94%CE%B5%CF%85%CF%84%CE%B5%CF%81%CF%8C%CE%BB%CE%B5%CF%80%CF%84%CE%BF). Η μονάδα είναι αρκετά παλιά και πρωτοχρησιμοποιήθηκε από τον [Τζέιμς Βατ](https://el.wikipedia.org/wiki/%CE%A4%CE%B6%CE%AD%CE%B9%CE%BC%CF%82_%CE%92%CE%B1%CF%84) στα τέλη του 18ου αιώνα προκειμένου να μετρηθεί η ισχύς που απέδιδαν οι [ατμομηχανές](https://el.wikipedia.org/wiki/%CE%91%CF%84%CE%BC%CE%BF%CE%BC%CE%B7%CF%87%CE%B1%CE%BD%CE%AE), που εκείνη την εποχή αντικαθιστούσαν παραδοσιακούς τρόπους παραγωγής έργου, όπως μεσώ της μυϊκής δύναμης ή των υποζυγίων.